CELEX: 32008L0092
Language: mt
Date: 2008-10-22 00:00:00
Title: Direttiva 2008/92/KE tal-Parlament Ewropew u tal-Kunsill tat- 22 ta’ Ottubru 2008 li tikkonċerna l-proċedura Komunitarja sabiex tittejjeb it-trasparenza ta’ prezzijiet tal-gass u ta’ l-elettriku imposti fuq konsumaturi industrijali (tfassil mill-ġdid) Test b’relevanza għaż-ŻEE

7.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 298/9
            
         DIRETTIVA 2008/92/KE TAL-PARLAMENT EWROPEW U TAL-KUNSILL
   tat-22 ta’ Ottubru 2008
   li tikkonċerna l-proċedura Komunitarja sabiex tittejjeb it-trasparenza ta’ prezzijiet tal-gass u ta’ l-elettriku imposti fuq konsumaturi industrijali (tfassil mill-ġdid)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw t-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegħu,
   Wara li kkunsidraw l-proposta mill-Kummissjoni,
   Filwaqt li jaġixxu skond il-proċedura stabbilita fl-Artikolu 251 tat-Trattat (1),
   Billi:
   
               (1)
            
            
               Id-Direttiva tal-Kunsill 90/377/KEE tad-29 ta’ Ġunju 1990 li tikkonċerna l-proċedura Komunitarja sabiex tittejjeb it-trasparenza ta’ prezzijiet tal-gass u ta’ l-elettriku imposti fuq konsumaturi industrijali (2) ġiet emendata b’mod sinifikanti f’diversi okkażjonijiet (3). Issa li ser isiru emendi ġodda għad-Direttiva imsemmija, ikun xieraq, għal raġunijiet ta’ ċarezza illi d-dispożizzjonijiet involuti jiġu mfassla mill-ġdid.
            
         
               (2)
            
            
               It-trasparenza fil-prezzijiet ta’ l-enerġija, sal-punt li ssaħħaħ il-kondizzjonijiet li jassiguraw li l-kompetizzjoni fis-suq komuni ma tkunx imfixkla, hija essenzali għall-kisba u għall-ħidma mingħajr skossi tas-suq intern ta’ l-enerġija.
            
         
               (3)
            
            
               It-trasparenza tista’ tgħin sabiex titneħħa diskriminazzjoni kontra utenti, billi tiżdidilhom il-libertà li jagħżlu bejn sorsi ta’ enerġija differenti u bejn fornituri differenti.
            
         
               (4)
            
            
               Fil-preżent, il-grad ta’ trasparenza jvarja minn sorsi ta’ l-enerġija u minn Stat Membru jew reġjun Komunitarju għall-ieħor, u b’hekk ipoġġi f’dubju l-kisba ta’ suq intern ta’ l-enerġija.
            
         
               (5)
            
            
               Madanakollu, il-prezz imħallas mill-industrija fil-Komunità għall-enerġija li hija tuża huwa wieħed mill-fatturi li jinfluwenzaw il-kompetittività u għandu għalhekk jibqa’ kunfidenzjali.
            
         
               (6)
            
            
               Is-sistema ta’ konsumaturi normali użata mill-Uffiċċju ta’ l-Istatistika tal-Komunitajiet Ewropej (Eurostat) fil-pubblikazzjonijiet ta’ prezzijiet tiegħu, u s-sistema ta’ prezzijiet introdotta għall-utenti industrijali ewlenin ta’ l-elettriku tassigura li t-trasparenza ma tkunx ta’ xkiel għall-kunfidenzjalità.
            
         
               (7)
            
            
               Huwa meħtieġ li jiġu estiżi l-kategoriji ta’ konsumaturi użati mill-Eurostat sal-limiti li fihom il-konsumaturi jibqgħu rappreżentattivi.
            
         
               (8)
            
            
               B’dan il-mod it-trasparenza fil-prezz ta’ l-utenti finali tista’ tkun milħuqa mingħajr ma tipperikola l-ħtieġa tal-konfidenzjalità tal-kuntratti. Sabiex tkun rispettata l-kunfidenzjalità jeħtieġ li jkun hemm mill-anqas tlett konsumaturi f’kategorija partikolari ta’ konsum sabiex prezz ikun ippublikat.
            
         
               (9)
            
            
               Din l-informazzjoni li tirrigwarda l-gass u l-elettriku kkunsmati mill-industrija għall-utenti finali ta’ l-enerġija, għandha tippermetti li jsiru wkoll paraguni ma’ sorsi oħrajn ta’ l-enerġija (żejt, faħam, sorsi ta’ enerġija fossili u rinnovabbli) u konsumaturi oħrajn.
            
         
               (10)
            
            
               Impriżi li jissupplixxu l-gass u l-elettriku kif ukoll konsumaturi industrijali tal-gass u ta’ l-elettriku jibqgħu, indipendentement mill-applikazzjoni ta’ din id-Direttiva, soġġetti għar-regoli tal-kompetizzjoni tat-Trattat, u konsegwentement il-Kummissjoni tista’ teħtieġ il-komunikazzjoni tal-prezzijiet u l-kondizzjonijiet tal-bejgħ.
            
         
               (11)
            
            
               It-taghrif dwar is-sistema tal-prezzijiet fis-seħħ tifforma parti mit-trasparenza tal-prezzijiet.
            
         
               (12)
            
            
               It-taghrif dwar l-analiżi sistematika tal-konsumaturi skond il-kategorija u skond l-ishma tas-suq rispettivi tagħhom jifforma wkoll parti mit-trasparenza tal-prezzijiet.
            
         
               (13)
            
            
               Il-komunikazzjoni lill-Eurostat tal-prezzijiet u kondizzjonijiet tal-bejgħ lill-konsumaturi u s-sistemi ta’ prezzijiet fis-seħħ, kif ukoll l-analiżi sistematika tal-konsumaturi skond il-kategorija tal-konsum, għandha tinforma b’mod suffiċċjenti lill-Kummissjoni sabiex din tkun tista’ tiddeċiedi, skond il-ħtieġa, dwar l-azzjoni jew il-proposti xierqa fid-dawl tas-sitwazzjoni tas-suq intern ta’ l-enerġija.
            
         
               (14)
            
            
               Id-data fornuta lill-Eurostat tkun aktar affidabbli jekk l-impriżi innifishom jikkumpilaw din id-data.
            
         
               (15)
            
            
               Il-familjarità mat-tassazzjoni u l-imposti para-fiskali eżistenti f’kull Stat Membru hija importanti sabiex tassigura t-trasparenza fil-prezzijiet.
            
         
               (16)
            
            
               Għandu jkun possibbli li tkun ivverifikata l-affidabbilità ta’ l-informazzjoni mogħtija lill-Eurostat.
            
         
               (17)
            
            
               Il-kisba tat-trasparenza tippresupponi l-pubblikazzjoni u ċ-ċirkolazzjoni ta’ prezzijiet u ta’ sistemi tal-prezzijiet fost l-akbar firxa possibbli ta’ konsumaturi.
            
         
               (18)
            
            
               Għall-implimentazzjoni tat-trasparenza fil-prezzijiet ta’ l-enerġija, s-sistema għandha tkun ibbażata fuq l-esperjenza u fuq metodi ppruvati, żviluppati u applikati mill-Eurostat fir-rigward ta’ l-ipproċessar, il-verifika u l-pubblikazzjoni tad-data.
            
         
               (19)
            
            
               Bil-prospett tal-kisba tas-suq intern ta’ l-enerġija, is-sistema tat-trasparenza fil-prezzijiet għandha ssir operattiva mill-aktar fis possibbli.
            
         
               (20)
            
            
               L-implimentazzjoni uniformi ta’ din id-Direttiva tista’ sseħħ biss fl-Istati Membri kollha meta s-suq tal-gass naturali, partikolarment fir-rigward ta’ l-infrastruttura, jkun laħaq livell suffiċjenti ta’ żvilupp.
            
         
               (21)
            
            
               Il-miżuri meħtieġa għall-implimentazzjoni ta’ din id-Direttiva għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni mogħtija lill-Kummissjoni (4).
            
         
               (22)
            
            
               B’mod partikolari, l-Kummissjoni għandu jkollha s-setgħa sabiex twettaq il-bidliet meħtieġa fl-Annessi I u II għal din id-Direttiva fid-dawl tal-problemi speċifiċi li ġew identifikati. Peress li dawn il-miżuri huma ta’ ambitu ġenerali u huma maħsuba biex jemendaw elementi mhux essenzjali ta’ din id-Direttiva, dawn jeħtieġ li jiġu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.
            
         
               (23)
            
            
               Peress illi l-elementi l-ġodda introdotti f’din id-Direttiva jikkonċernaw biss il-proċeduri tal-kumitati, m’hemmx bżonn li jiġu trasposti mill-Istati Membri.
            
         
               (24)
            
            
               Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness III, Parti B,
            
         ADOTTAW DIN ID-DIRETTIVA:
   Artikolu 1
   L-Istati Membri għandhom jieħdu l-passi meħtieġa sabiex jassiguraw li impriżi li jissupplixxu l-gass jew l-elettriku lill-utenti finali industrijali, kif definiti fl-Annessi I u II, jikkomunikaw lill-Uffiċċju Statistiku tal-Komunitajiet Ewropej (Eurostat) skond il-forma pprovduta fl-Artikolu 3:
   
               (1)
            
            
               il-prezzijiet u l-kondizzjonijiet tal-bejgħ tal-gass u ta’ l-elettriku lill-utenti finali industrijali;
            
         
               (2)
            
            
               is-sistemi tal-prezzijiet fis-seħħ;
            
         
               (3)
            
            
               l-analiżi dettaljata tal-konsumaturi u l-volumi korrispondenti skond il-kategorija tal-konsum sabiex jassiguraw li l-kategoriji jkunu rappreżentattivi fuq livell nazzjonali.
            
         Artikolu 2
   1.   L-impriżi msemmija fl-Artikolu 1 għandhom jikkumpilaw id-data prevista fl-Artikolu 1(1) u (2), fl-1 ta’ Jannar u fl-1 ta’ Lulju ta’ kull sena.
   Din id-data, mħejjija b’mod konformi mad-dispożizzjonijiet msemmija fl-Artikolu 3, għandha tintbagħat lill-Eurostat u lill-awtoritajiet kompetenti ta’ l-Istati Membri fi żmien xahrejn.
   2.   Fuq il-bażi tad-data msemmija fil-paragrafu 1, l-Eurostat għandu jippubblika kull Mejju u kull Novembru, f’forma xierqa, il-prezzijiet tal-gass u ta’ l-elettriku għal utenti industrijali fl-Istati Membri u s-sistemi ta’ prezzijiet użati għal dawk il-finijiet.
   3.   L-informazzjoni li hemm provvediment dwarha fl-Artikolu 1(3) għandha tintbagħat kull sentejn lill-Eurostat u lill-awtoritajiet kompetenti ta’ l-Istati Membri.
   Din l-informazzjoni m’għandhiex tkun ippubblikata.
   Artikolu 3
   Id-dispożizzjonijiet implimentattivi li jirrigwardaw il-forma, il-kontenut u l-karatteristiċi l-oħrajn kollha ta’ l-informazzjoni previsti fl-Artikolu 1 huma stabbiliti fl-Annessi I u II.
   Artikolu 4
   Il-Eurostat m’għandux jiżevla d-data mogħtija lilu bis-saħħa ta’ l-Artikolu 1 li tista’, skond ix-xorta tagħha, tkun soġġetta għal kunfidenzjalità kummerċjali. Tali data statistika kunfidenzjali li tkun trasmessa lill-Eurostat għandha tkun aċċessibbli biss għall-uffiċjali ta’ l-Eurostat u tista’ tintuża biss għal skopijiet statistiċi.
   L-ewwel paragrafu m’għandux, b’danakollu, ifixkel il-pubblikazzjoni tad-data ta’ din ix-xorta f’forma aggregata li ma tippermettix l-identifikazzjoni tat-tranżazzjonijiet kummerċjali individwali.
   Artikolu 5
   Meta l-Eurostat tinnota li hemm anomaliji jew inkonsistenzi li huma statistikament sinifikanti fid-data trasmessa permezz ta’ din id-Direttiva, huwa jista’ jitlob lill-korpi nazzjonali sabiex iħalluh twettaq spezzjoni tad-data xierqa disaggregata kif ukoll il-metodi tal-kalkolazzjoni jew ta’ l-evalwazzjoni li fuqhom hija bbażata d-data aggregata, sabiex jkun jista’ jevalwa, jew anki temenda, kull informazzjoni meqjusa bħala irregolari.
   Artikolu 6
   Fejn ikun xieraq, il-Kummissjoni għandha tagħmel il-bidliet meħtieġa fl-Annessi I u II skond il-problemi speċifiċi identifikati. Dawk il-miżuri mfassla sabiex jemendaw elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju msemmija fl-Artikolu 7(2).
   Dawn il-bidliet għandhom, madanakollu, ikopru biss il-karatteristiċi tekniċi ta’ l-Annessi I u II u ma għandhomx ikunu ta’ tip li jbiddlu l-istruttura ġenerali tas-sistema.
   Artikolu 7
   1.   Il-Kummissjoni għandha tkun megħjuna minn kumitat.
   2.   Fil-każ li ssir referenza għal dan il-paragrafu, l-Artikoli 5a(1) sa (4) u l-Artikolu 7 tad-Deċiżjoni 1999/468/KE għandhom japplikaw wara li jkunu meqjusa d-dispożizzjonijiet ta’ l-Artikolu 8 tagħha.
   Artikolu 8
   Darba fis-sena, il-Kummissjoni għandha tippreżenta rapport sommarju dwar il-ħidma ta’ din id-Direttiva lill-Parlament Ewropew, lill-Kunsill u lill-Kumitat Ekonomiku u Soċjali Ewropew.
   Artikolu 9
   Fil-każ tal-gass naturali, din id-Direttiva m’għandhiex tkun implimentata fi Stat Membru qabel ħames snin wara l-introduzzjoni ta’ dik il-forma ta’ enerġija fis-suq involut.
   Id-data ta’ l-introduzzjoni ta’ dak is-sors ta’ l-enerġija fis-suq nazzjonali għandha tkun irrapportata espliċitament lill-Kummissjoni mill-Istat Membru ikkonċernat mingħajr dewmien.
   Artikolu 10
   Id-Direttiva 90/377/KEE, kif emendata mill-atti mniżżla fl-Anness III, Parti A hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness III, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness IV.
   Artikolu 11
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali ta’ l-Unjoni Ewropea.
   Artikolu 12
   Din id-Direttiva hi indirizzata lill-Istati Membri.
   
      Magħmula fi Strasburgu, 22 ta’ Ottubru 2008.
      
         
            Għall-Parlament Ewropew
         
         
            Il-President
         
         H.-G. PÖTTERING
      
      
         
            Għall-Kunsill
         
         
            Il-President
         
         J.-P. JOUYET
      
   
   
      (1)  Opinjoni tal-Parlament Ewropew tas-17 ta’ Ġunju 2008 (għadha mhux ippubblikata fil-Ġurnal Uffiċjali) u Deċiżjoni tal-Kunsill tal-25 ta’ Settembru 2008.
   
      (2)  ĠU L 185, 17.7.1990, p. 16.
   
      (3)  Ara l-Anness III, Parti A.
   
      (4)  ĠU L 184, 17.7.1999, p. 23.
   
      ANNESS I
      PREZZIJIET TAL-GASS
      Il-prezzijiet tal-gass għall-konsumaturi industrijali (1) għandhom jinġabru u jiġu kkompilati skond il-metodoloġija li ġejja:
      
                  (a)
               
               
                  Il-prezzijiet li għandhom jiġu rrapportati huma dawk imħallsa mill-konsumaturi industrijali li jixtru l-gass naturali mqassam permezz tal-mains għall-użu tagħhom stess.
               
            
                  (b)
               
               
                  Huma meqjusa l-użi industrijali kollha tal-gass. Madankollu, is-sistema teskludi konsumaturi li jużaw il-gass:
                  
                              —
                           
                           
                              għall-ġenerazzjoni ta’ l-elettriku f’impjanti ta’ l-enerġija jew f’impjanti CHP,
                           
                        
                              —
                           
                           
                              f’użi mhux ta’ ’l-enerġija (pereżempju, fl-industrija tal-kimika);
                           
                        
                              —
                           
                           
                              f’ammonti ta’ l fuq minn 4 000 000 Gigajoule (GJ) fis-sena.
                           
                        
            
                  (ċ)
               
               
                  Il-prezzijiet irreġistrati għandhom ikunu bbażati fuq sistema ta’ kategoriji ta’ konsum standard definiti minn firxa ta’ konsum annwali tal-gass.
               
            
                  (d)
               
               
                  Il-prezzijiet għandhom jinġabru darbtejn fis-sena, fil-bidu ta’ kull perjodu ta’ sitt xhur, (Jannar u Lulju) u ser jirreferu għall-medja tal-prezz imħallsa mill-konsumaturi industrijali għall-gass fuq is-sitt xhur preċedenti. L-ewwel komunikazzjoni tad-data dwar il-prezz lill-Uffiċċju ta’ l-Istatistika tal-Komunitajiet Ewropej (Eurostat) ser tirreferi għas-sitwazzjoni fl-1 ta’ Jannar 2008.
               
            
                  (e)
               
               
                  Il-prezzijiet għandhom ikunu fil-valuta nazzjonali għal kull Gigajoule. Il-kejl ta’ l-unità ta’ l-enerġija użata jsir fuq bażi ta’ valur kalorifiku gross (GCV).
               
            
                  (f)
               
               
                  Il-prezzijiet għandhom jinkludu t-tariffi kollha li għandhom jitħallsu: it-tariffi tan-network jingħaddu flimkien ma’ l-enerġija kkonsmata, jitnaqqas kwalunkwe roħs jew primjum, u jiżdiedu kwalunkwe tariffi oħra (il-kiri tal-meter, it-tariffi effettivi, eċċ.). It-tariffi tal-bidu għall-konnessjoni m’għandhomx jiġu inklużi.
               
            
                  (g)
               
               
                  Il-prezzijiet għandhom jiġu irreġistrati bħala prezzijiet nazzjonali medji.
               
            
                  (h)
               
               
                  L-Istati Membri għandhom jiżviluppaw u jimplimentaw proċeduri effettivi f’termini ta’ nfiq sabiex jiżguraw sistema ta’ kompilazzjoni tad-data rappreżentattiva bbażata fuq ir-regoli li ġejjin:
                  
                              —
                           
                           
                              il-prezzijiet ser jirrappreżentaw prezzjijiet medji differenzjati, bl-użu ta’ l-ishma fis-swieq tal-fornituri tal-gass mistħarrġa bħala fatturi tal-piż; prezzijiet medji aritmetiċi ser jiġu pprovduti biss meta ċ-ċifri differenzjati ma jistgħux jiġu kkalkulati. Fi kwalunkwe miż-żewġ każi, l-Istati Membri għandhom jiżguraw li l-istħarriġ ikopri sehem rappreżentattiv tas-suq nazzjonali.
                           
                        
                              —
                           
                           
                              l-ishma tas-suq għandhom ikunu bbażati fuq il-kwantità tal-gass li għaliha nħarġet fattura mill-fornituri tal-gass lill-konsumaturi industrijali. Fejn hu possibbli, l-ishma tas-suq se jiġu kkalkulati separatament għal kull kategorija. L-informazzjoni użata għall-kalkolu tal-prezzijiet medji differenzjati se tkun mmaniġġjata mill-Istati Membri filwaqt illi jiġu rispettati r-regoli ta’ kunfidenzjalità.
                           
                        
                              —
                           
                           
                              fl-interess tal-kunfidenzjalità, id-data li għandha x’taqsam mal-prezzijiet se tiġi kkomunikata biss fejn, fl-Istat Membru kkonċernat, ikun hemm ta’ l-inqas tliet konsumaturi f’kull waħda mill-kategoriji msemmija fil-punt (j).
                           
                        
            
                  (i)
               
               
                  Tliet livelli ta’ prezzijiet għandhom jiġu pprovduti:
                  
                              —
                           
                           
                              prezzijiet li jeskludu t-taxxi u l-imposti.
                           
                        
                              —
                           
                           
                              prezzijiet li jeskludu l-VAT u taxxi oħra li jistgħu jiġu rkuprati.
                           
                        
                              —
                           
                           
                              prezzijiet li jinkludu t-taxxi, l-imposti u l-VAT kollha.
                           
                        
            
                  (j)
               
               
                  Se jsir stħarriġ fuq il-prezzijiet tal-gass għall-kategoriji ta’ konsumaturi industrijali li ġejjin:
                  
                              Konsumaturi Industrijali
                           
                           
                              Konsum annwali ta’ gass (GJ)
                           
                        
                              L-inqas
                           
                           
                              L-ogħla
                           
                        
                              Kategorija-I1
                           
                           
                               
                           
                           
                              < 1 000 
                           
                        
                              Kategorija-I2
                           
                           
                              1 000 
                           
                           
                              < 10 000 
                           
                        
                              Kategorija-I3
                           
                           
                              10 000 
                           
                           
                              < 100 000 
                           
                        
                              Kategorija-I4
                           
                           
                              100 000 
                           
                           
                              < 1 000 000 
                           
                        
                              Kategorija-I5
                           
                           
                              1 000 000 
                           
                           
                              <= 4 000 000 
                           
                        
            
                  (k)
               
               
                  Darba kull sentejn, flimkien mar-rapportar dwar il-prezz f’Jannar, għandha tiġi kkomunikata informazzjoni dwar is-sistema ta’ kompilazzjoni applikata, lill-Eurosta tu b’mod partikolari: deskrizzjoni ta’ l-istħarriġ u l-ambitu tiegħu (numru ta’ l-impriżi ta’ forniment li sar l-istħarriġ fuqhom, perċentwali aggregat tas-suq irrappreżentat, eċċ.) u l-kriterji użati għall-kalkolu tal-prezzijiet medji differenzjati kif ukoll il-volumi aggregati ta’ konsum irrappreżentati minn kull kategorija. L-ewwel komunikazzjoni relatata mas-sistema ta’ kompilazzjoni ser tikkonċerna s-sitwazzjoni fl-1 ta’ Jannar 2008.
               
            
                  (l)
               
               
                  Darba fis-sena, flimkien mar-rapportar dwar il-prezz f’Jannar, għandhom jiġu kkomunikati l-karatteristiċi u l-fatturi medji ewlenin li jaffettwaw il-prezzijiet irrapportati għal kull kategorija ta’ konsum, lill-Eurostat.
                  L-informazzjoni għandha tinkludi:
                  
                              —
                           
                           
                              fatturi medji ta’ piż għall-konsumaturi industrijali li jikkorrispondu għal kull kategorija tal-konsum ikkalkulati fuq bażi ta’ l-enerġija totali fornuta u d-domanda medja massima.
                           
                        
                              —
                           
                           
                              deskrizzjoni dwar l-iskonti mogħtija għall-fornimenti li jistgħu jkunu interrotti.
                           
                        
                              —
                           
                           
                              deskrizzjoni tat-tariffi fis-seħħ, kirjiet tal-meter jew kwalunkwe tariffi oħra rilevanti fuq livell nazzjonali.
                           
                        
            
                  (m)
               
               
                  Darba fis-sena, flimkien mar-rapportar ta’ Jannar, għandhom jiġu rrapportati wkoll ir-rati u l-metodu ta’ kalkolu kif ukoll deskrizzjoni tat-taxxi imposti fuq il-bejgħ ta’ gass lil konsumaturi industrijali. Id-deskrizzjoni għandha tinkludi kwalunkwe levy mhux fiskali li tkopri l-ispejjeż tas-sistema u l-obbligi tas-servizz pubbliku.
                  Id-deskrizzjoni tat-taxxi li għandha tiġi pprovduta ser tinkludi tliet taqsimiet separati b’mod ċar:
                  
                              —
                           
                           
                              it-taxxi, l-imposti, l-imposti mhux fiskali, id-drittijiet u kwalunkwe tariffi fiskali oħra mhux identifikati fil-fatturi pprovduti lill-konsumaturi industrijali. L-elementi kollha deskritti f’dan il-punt se jiġu inklużi maċ-ċifri rrapportati għal-livell tal-prezz: “Prezzijiet li jeskludu t-taxxi u l-imposti”,
                           
                        
                              —
                           
                           
                              it-taxxi u imposti identifikati fil-fatturi pprovduti lill-konsumaturi industrijali u kkunsidrati bħala li ma jistgħux jiġu rkuprati. Għalhekk, l-elementi kollha deskritti f’dan il-punt se jiġu inklużi maċ-ċifri rrapportati għal-livell tal-prezz: “Prezzijiet li jeskludu l-VAT u taxxi oħra li jistgħu jiġu rkuprati”,
                           
                        
                              —
                           
                           
                              it-taxxa fuq il-Valur Miżjud (VAT) u taxxi oħra li jistgħu jiġu rkuprati fil-fatturi pprovduti lill-konsumaturi industrijali. L-elementi kollha deskritti f’dan il-punt se jiġu inklużi maċ-ċifri rrapportati għal-livell tal-prezz: “Prezzijiet li jinkludu t-taxxi, l-imposti u l-VAT kollha”.
                           
                        Deskrizzjoni tat-taxxi, imposti, imposti mhux fiskali, drittijiet u kwalunkwe tariffi fiskali differenti applikabbli:
                  
                              —
                           
                           
                              it-Taxxa fuq il-Valur Miżjud.
                           
                        
                              —
                           
                           
                              id-drittijiet ta’ konċessjoni. Dawn normalment jirreferu għal liċenzji u drittijiet għall-okkupazzjoni ta’ art u proprjetà pubblika jew privata minn networks jew apparat ieħor tal-gass.
                           
                        
                              —
                           
                           
                              it-axxi jew imposti ambjentali. Dawn normalment jirreferu għall-promozzjoni tas-sorsi ta’ l-enerġija rinnovabbli jew is-CHP jew bħala piż fuq l-emissjonijiet tas-CO2, SO2 jew aġenti oħra relatati mal-bidla fil-klima.
                           
                        
                              —
                           
                           
                              it-axxi jew imposti oħra marbuta mas-settur ta’ l-enerġija: obbligi/tariffi tas-servizz pubbliku, imposti għall-iffinanzjar ta’ awtoritajiet regolatorji ta’ l-enerġija, eċċ.
                           
                        
                              —
                           
                           
                              it-taxxi jew imposti oħra mhux marbuta mas-settur ta’ l-enerġija: taxxi fiskali nazzjonali, lokali u reġjonali fuq l-enerġija kkonsmata, taxxi fuq id-distribuzzjoni tal-gass, eċċ.
                           
                        Taxxi fuq id-dħul, taxxi relatati mal-proprjetà, żejt għall-karozzi, taxxi għall-użu tat-toroq, taxxi fuq liċenzji tat-telekomunikazzjoni, radju, reklamar, tariffi għal-liċenzji, taxxi fuq l-iskart, eċċ. mhux ser jitqiesu u huma esklużi minn din id-deskrizzjoni peress li dawn huma, bla ebda dubju, parti mill-ispejjeż ta’ l-operaturi u japplikaw ukoll għal industriji jew attivitajiet oħra.
               
            
                  (n)
               
               
                  Fi Stati Membri fejn kumpanija waħda tkopri l-bejgħ industrijali kollu, it-tagħrif jista’ jiġi nnotifikat minn dik il-kumpanija. Fi Stati Membri fejn joperaw iktar minn kumpanija waħda, it-tagħrif għandu jiġi nnotifikat minn korp indipendenti.
               
            
         (1)  Konsumaturi industrijali jistgħu jinkludu utenti mhux residenzjali.
   
   
      ANNESS II
      PREZZIJIET TA’ L-ELETTRIKU
      Il-prezzijiet ta’ l-elettriku għall-konsumaturi industrijali (1) li għandhom jinġabru u jiġu kkompilati skond il-metodoloġija li ġejja:
      
                  (a)
               
               
                  Il-prezzijiet li għandhom jiġu rrapportati huma prezzijiet imħallsa mill-konsumaturi industrijali li jixtru l-elettriku għall-użu tagħhom stess.
               
            
                  (b)
               
               
                  Għandhom jitqiesu l-użi kollha industrijali ta’ l-elettriku.
               
            
                  (ċ)
               
               
                  Il-prezzijiet irreġistrati għandhom ikunu bbażati fuq sistema ta’ kategoriji ta’ konsum standard definiti minn firxa ta’ konsum annwali ta’ l-elettriku.
               
            
                  (d)
               
               
                  Il-prezzijiet se jinġabru darbtejn fis-sena, fil-bidu ta’ kull perjodu ta’ sitt xhur, (Jannar u Lulju) u se jirreferu għall-medja tal-prezz imħallsa mill-konsumaturi industrijali għall-elettriku fuq is-sitt xhur preċedenti. L-ewwel komunikazzjoni tad-data dwar il-prezz lill-Eurostat se tirreferi għas-sitwazzjoni fl-1 ta’ Jannar 2008.
               
            
                  (e)
               
               
                  Il-prezzijiet għandhom ikunu fil-valuta nazzjonali għal kull kWh.
               
            
                  (f)
               
               
                  Il-prezzijiet għandhom jinkludu t-tariffi kollha applikabbli: it-tariffi tan-network jingħaddu flimkien ma’ l-enerġija kkonsmata, jitnaqqas kwalunkwe roħs jew primjum, u jiżdiedu kwalunkwe tariffi oħra (tariffi skond id-domanda, il-kummerċjalizzazzjoni, il-kiri tal-meter, eċċ.). It-tariffi tal-bidu għall-konnessjoni m’għandhomx jiġu inklużi.
               
            
                  (g)
               
               
                  Il-prezzijiet għandhom jiġu rreġistrati bħala prezzijiet nazzjonali medji.
               
            
                  (h)
               
               
                  L-Istati Membri għandhom jiżviluppaw u jimplimentaw proċeduri effettivi f’termini ta’ nfiq sabiex jiżguraw sistema ta’ kompilazzjoni tad-data rappreżentattiva bbażata fuq ir-regoli li ġejjin:
                  
                              —
                           
                           
                              il-prezzijiet se jirrappreżentaw prezzijiet medji differenzjati bl-użu tas-sehem fis-suq ta’ l-impriżi li jfornu l-elettriku li ġew mistħarrġa bħala l-fattur ta’ piż. Prezzijiet medji aritmetiċi se jkunu pprovduti biss meta l-figuri differenzjati ma jistgħux jiġu kkalkulati. Fi kwalunkwe miż-żewġ każi, l-Istati Membri għandhom jiżguraw li l-istħarriġ ikopri sehem rappreżentattiv tas-suq nazzjonali.
                           
                        
                              —
                           
                           
                              l-ishma tas-suq għandhom ikunu bbażati fuq il-kwantità ta’ elettriku li għaliha nħarġet fattura mill-fornituri ta’ l-elettriku lill-konsumaturi industrijali. Fejn hu possibbli, l-ishma tas-suq se jiġu kkalkulati separatament għal kull kategorija. L-informazzjoni użata biex jiġu kkalkulati l-prezzijiet medji differenzjati se tkun immaniġġjata mill-Istati Membri, filwaqt illi jkunu rrispettati r-regoli tal-kunfidenzjalità.
                           
                        
                              —
                           
                           
                              fl-interess tal-kunfidenzjalità, id-data li għandha x’taqsam mal-prezzijiet se tiġi kkomunikata biss fejn, fl-Istat Membru kkonċernat, hemm ta’ l-inqas tliet konsumaturi f’kull waħda mill-kategoriji msemmija fil-punt (j).
                           
                        
            
                  (i)
               
               
                  Għandhom jiġu pprovduti tliet livelli ta’ prezzijiet:
                  
                              —
                           
                           
                              prezzijiet li jeskludu t-taxxi u l-imposti.
                           
                        
                              —
                           
                           
                              prezzijiet li jeskludu l-VAT u taxxi oħra li jistgħu jiġu rkuprati.
                           
                        
                              —
                           
                           
                              prezzijiet li jinkludu t-taxxi, l-imposti u l-VAT kollha.
                           
                        
            
                  (j)
               
               
                  Se jsir stħarriġ fuq il-prezzijiet ta’ l-elettriku għall-kategoriji ta’ konsumaturi industrijali li ġejjin:
                  
                              Konsumaturi Industrijali
                           
                           
                              Konsum annwali ta’ l-elettriku (MWh)
                           
                        
                              L-inqas
                           
                           
                              L-ogħla
                           
                        
                              Kategorija-IA
                           
                           
                               
                           
                           
                              < 20
                           
                        
                              Kategorija-IB
                           
                           
                              20 
                           
                           
                              < 500
                           
                        
                              Kategorija-IC
                           
                           
                              500 
                           
                           
                              < 2 000 
                           
                        
                              Kategorija-ID
                           
                           
                              2 000 
                           
                           
                              < 20 000 
                           
                        
                              Kategorija-IE
                           
                           
                              20 000 
                           
                           
                              < 70 000 
                           
                        
                              Kategorija-IF
                           
                           
                              70 000 
                           
                           
                              <= 150 000 
                           
                        
            
                  (k)
               
               
                  Darba kull sentejn, flimkien mar-rapportar dwar il-prezz f’Jannar, informazzjoni dwar is-sistema ta’ kompilazzjoni applikata għandha tiġi kkomunikata lill-Eurostat, u b’mod partikolari: deskrizzjoni ta’ l-istħarriġ u l-ambitu tiegħu (l-għadd ta’ fornituri mistħarrġa, il-perċentwali aggregat tas-suq rrappreżentat, eċċ.) u l-kriterji użati għall-kalkolu tal-prezzijiet medji differenzjati kif ukoll tal-volumi aggregati ta’ konsum li kull kategorija tirrappreżenta. L-ewwel komunikazzjoni relatata mas-sistema ta’ kompilazzjoni ser tikkonċerna s-sitwazzjoni fl-1 ta’ Jannar 2008.
               
            
                  (l)
               
               
                  Darba fis-sena, flimkien mar-rapportar dwar il-prezz f’Jannar, għandhom jiġu kkomunikati l-karatteristiċi u l-fatturi medji ewlenin li jaffettwaw il-prezzijiet irreġistrati għal kull kategorija ta’ konsum, lill-Eurostat.
                  L-informazzjoni li għandha tingħata għandha tinkludi:
                  
                              —
                           
                           
                              il-fatturi medji ta’ konsum mill-konsumaturi industrijali li jikkorrispondu ma’ kull kategorija ta’ konsum, ikkalkulati fuq bażi ta’ l-enerġija totali pprovduta u l-medja tad-domanda massima.
                           
                        
                              —
                           
                           
                              tabella li tindika l-limiti tal-vultaġġ għal kull pajjiż.
                           
                        
                              —
                           
                           
                              deskrizzjoni tat-tariffi fis-seħħ, kirjiet tal-meter jew kwalunkwe tariffi oħra rilevanti fuq livell nazzjonali.
                           
                        
            
                  (m)
               
               
                  Darba fis-sena, flimkien mar-rapportar dwar il-prezz ta’ Jannar, għandhom jiġu rrapportati wkoll ir-rati u l-metodu ta’ kalkolu kif ukoll deskrizzjoni tat-taxxi imposti għall-bejgħ ta’ l-elettriku fuq il-konsumaturi industrijali. Id-deskrizzjoni għandha tinkludi kwalunkwe levy mhux fiskali li tkopri l-ispejjeż tas-sistema u l-obbligi tas-servizz pubbliku.
                  Id-deskrizzjoni dwar it-taxxi li għandha tiġi pprovduta se tinkludi tliet taqsimiet separati b’mod ċar:
                  
                              —
                           
                           
                              it-taxx, l-imposti, l-imposti mhux fiskali, id-drittijiet u kwalunkwe tariffi fiskali oħra mhux identifikati fil-fatturi pprovduti lill-konsumaturi industrijali. L-elementi kollha deskritti f’dan il-punt se jiġu inklużi maċ-ċifra rrapportata għal-livell tal-prezz: “Prezzijiet li jeskludu t-taxxi u l-imposti”,
                           
                        
                              —
                           
                           
                              it-taxxi u l-imposti identifikati fil-fatturi pprovduti lill-konsumaturi industrijali u kkunsidrati bħala li ma jistgħux jiġu rkuprati. L-elementi kollha deskritti f’dan il-punt se jiġu inklużi maċ-ċifri rrapportati għal-livell tal-prezz: “Prezzijiet li jeskludu l-VAT u taxxi oħra li jistgħu jiġu rkuprati”.
                           
                        
                              —
                           
                           
                              it-Taxxa fuq il-Valur Miżjud (VAT) u taxxi oħra li jistgħu jiġu rkuprati identifikati fil-fatturi pprovduti lill-konsumaturi industrijali. L-elementi kollha deskritti f’dan il-punt se jiġu inklużi maċ-ċifri rrapportati għal-livell tal-prezz: “Prezzijiet li jinkludu t-taxxi, l-imposti u l-VAT kollha”.
                           
                        Deskrizzjoni tat-taxxi, imposti, imposti mhux fiskali, drittijiet u kwalunkwe tariffi fiskali differenti li jistgħu jkunu applikabbli:
                  
                              —
                           
                           
                              it-Taxxa fuq il-Valur Miżjud,
                           
                        
                              —
                           
                           
                              drittijiet ta’ konċessjoni. Dawn normalment jirreferu għal-liċenzji u t-tariffi għall-okkupazzjoni ta’ art u proprjetà pubblika jew privata min-networks jew apparat ieħor ta’ l-elettriku,
                           
                        
                              —
                           
                           
                              taxxi jew imposti ambjentali. Dawn normalment jirreferu jew għall-promozzjoni ta’ sorsi ta’ l-enerġija rinnovabbli jew is-CHP, jew bħala piż għas-CO2, SO2 jew emissjonijiet minn aġenti oħra relatati mal-bidla fil-klima,
                           
                        
                              —
                           
                           
                              taxxi għal spezzjonijiet nukleari jew għal spezzjonijiet oħra: tariffi għad-dekommissjonar nukleari, spezzjonijiet u tariffi għall-istallazzjonijiet nukleari, eċċ.,
                           
                        
                              —
                           
                           
                              taxxi jew imposti oħra marbuta mas-settur ta’ l-enerġija: obbligi/tariffi tas-servizz pubbliku, imposti għall-iffinanzjar ta’ l-awtoritajiet regolatorji ta’ l-enerġija, eċċ.,
                           
                        
                              —
                           
                           
                              taxxi jew imposti oħra mhux marbuta mas-settur ta’ l-enerġija: taxxi fiskali nazzjonali, lokali u reġjonali fuq l-enerġija kkonsmata, taxxi fuq id-distribuzzjoni ta’ l-elettriku, eċċ.
                           
                        Taxxi fuq id-dħul, taxxi fuq proprjetà, taxxi tas-sisa fuq il-prodotti taż-żejt u l-fjuwil li mhumiex għall-ġenerazzjoni ta’ l-elettriku, żejt għall-karozzi, taxxi għall-użu tat-toroq, taxxi fuq il-liċenzji għat-telekomunikazzjoni, radju, reklamar, tariffi għal-liċenzji, taxxi fuq l-iskart, eċċ., mhux se jitqiesu u huma esklużi minn din id-deskrizzjoni peress li huma parti, mingħajr ebda dubju, mill-ispejjeż ta’ l-operaturi u japplikaw għal industriji jew attivitajiet oħra.
               
            
                  (n)
               
               
                  Darba fis-sena, flimkien mar-rapportar dwar il-prezz f’Jannar, għandu jiġi nnotifikat lill-Eurostat, it-tqassim tal-prezzijiet ta’ l-elettriku fil-komponenti ewlenin tagħhom. Dan it-tqassim tal-prezzijiet ta’ l-elettriku fil-komponenti ewlenin tagħhom se jkun ibbażat fuq il-metodoloġija li ġejja:
                  Il-prezz sħiħ ta’ l-elettriku għall-kategorija ta’ konsum jista’ jitqies bħala s-somma globali tal-prezzijiet tan-“Network”, il-prezzijiet għall-“Enerġija u l-Forniment” (jiġifieri, mill-ġenerazzjoni għall-kummerċjalizzazzjoni, minbarra n-networks) u t-taxxi u l-imposti kollha.
                  
                              —
                           
                           
                              il-prezz tan-“Network” huwa l-proporzjon bejn id-dħul relatat mat-tariffi tat-trażmissjoni u d-distribuzzjoni u (jekk possibbli) il-volum korrispondenti ta’ kWh għal kull kategorija ta’ konsum. Jekk il-volumi separati ta’ kWh għal kull kategorija mhumiex disponibbli, għandhom jiġu pprovduti stimi tagħhom.
                           
                        
                              —
                           
                           
                              il-prezz ta’ “l-Enerġija u l-Forniment” huwa l-prezz totali mingħajr il-prezz tan-“Network” u mingħajr it-taxxi u l-imposti kollha.
                           
                        
                              —
                           
                           
                              taxxi u imposti. Għal dan il-komponent, tqassim addizzjonali se jiġi pprovdut:
                              
                                          —
                                       
                                       
                                          taxxi u imposti fuq il-prezzijiet tan-“Network”.
                                       
                                    
                                          —
                                       
                                       
                                          taxxi u imposti fuq il-prezzijiet ta’ “l-Enerġija u l-Forniment”.
                                       
                                    
                                          —
                                       
                                       
                                          VAT u taxxi oħra li jistgħu jiġu rkuprati.
                                       
                                    
                        NOTA: Jekk is-servizzi komplementari jiġu identifikati separatament, dawn jistgħu jiġu allokati f’wieħed miż-żewġ komponenti ewlenin kif ġej:
                  
                              —
                           
                           
                              il-prezz tan-“Network” se jinkludi l-ispejjeż li ġejjin: It-tariffi tat-trażmissjoni u d-distribuzzjoni, it-telf tat-trażmissjonijiet u d-distribuzzjoni, l-ispejjeż tan-network, is-servizz ta’ wara l-bejgħ, l-ispejjeż tas-servizz tas-sistema u l-kiri tal-meter,
                           
                        
                              —
                           
                           
                              il-prezz ta’ “l-Enerġija u l-Forniment” se jinkludi l-ispejjeż li ġejjin: Il-ġenerazzjoni, l-aggregazzjoni, l-enerġija ta’ bilanċ, l-ispejjeż ta’ l-enerġija fornuta, is-servizzi lill-klijent, l-immaniġġjar ta’ wara l-bejgħ, il-metering u spejjeż oħra ta’ forniment,
                           
                        
                              —
                           
                           
                              spejjeż oħra speċifiċi. Dawn jirrappreżentaw spejjeż li la huma spejjeż tan-network, la spejjeż ta’ “l-Enerġija u l-Forniment” u lanqas taxxi. Jekk jeżistu spejjeż bħal dawn, għandhom jiġu rrapportati separatament.
                           
                        
            
                  (o)
               
               
                  Fl-Istati Membri, meta kumpanija waħda tkopri l-bejgħ industrijali kollu, l-informazzjoni għandha tkun ikkomunikata minn dik il-kumpanija. Fi Stati Membri fejn joperaw iktar kumpaniji, l-informazzjoni għandha tkun ikkomunikata minn korp indipendenti ta’ l-istatistika.
               
            
         (1)  Konsumaturi industrijali jistgħu jinkludu utenti mhux residenzjali.
   
   
      ANNESS III
      PARTI A
      Direttiva mħassra flimkien ma’ lista ta’ l-emendi suċċessivi tagħha
      (imsemmija fl-Artikolu 10)
      
                  Direttiva tal-Kunsill 90/377/KEE
                  (ĠU L 185, 17.7.1990, p. 16)
               
               
                   
               
            
                  Direttiva tal-Kummissjoni 93/87/KEE
                  (ĠU L 277, 10.11.1993, p. 32)
               
               
                   
               
            
                  Anness I għall-Att ta’ Adeżjoni 1994
                  (ĠU C 241, 29.8.1994, p. 21)
               
               
                   
               
            
                  Punt 12 (A)(3)(a) u (b) ta’ l-Anness II għall-Att ta’ Adeżjoni 2003
                  (ĠU L 236, 23.9.2003, p. 33)
               
               
                   
               
            
                  Regolament tal-Parlament Ewropew u tal-Kunsill (KE) Nru 1882/2003
                  (ĠU L 284, 31.10.2003, p. 1)
               
               
                  Anness I, punt 3 biss
               
            
                  Direttiva tal-Kunsill 2006/108/KE
                  (ĠU L 363, 20.12.2006, p. 414)
               
               
                  Ir-referenza għad-Direttiva 90/377/KEE u l-punti 1(a) u (b) ta’ l-Anness I biss
               
            
                  Deċiżjoni tal-Kummissjoni 2007/394/KE
                  (ĠU L 148, 9.6.2007, p. 11)
               
               
                   
               
            PARTI B
      Lista tal-limiti ta’ żmien għat-traspożizzjoni fil-liġi nazzjonali
      (imsemmija fl-Artikolu 10)
      
                  Direttiva
               
               
                  Limitu ta’ żmien għat-traspożizzjoni
               
            
                  90/377/KEE
               
               
                  fit-30 ta’ Lulju 1991.
               
            
                  93/87/KEE
               
               
                  —
               
            
                  2006/108/KE
               
               
                  fl-1 ta’ Jannar 2007.
               
            
   
      ANNESS IV
      Tabella ta’ Korrelazzjoni
      
                  Direttiva 90/377/KEE
               
               
                  Din id-Direttiva
               
            
                  Artikolu 1
               
               
                  Artikolu 1
               
            
                  Artikolu 2(1) l-ewwel sentenza
               
               
                  Artikolu 2(1) l-ewwel subparagrafu
               
            
                  Artikolu 2(1) it-tieni sentenza
               
               
                  Artikolu 2(1) it-tieni subparagrafu
               
            
                  Artikolu 2(2)
               
               
                  Artikolu 2(2)
               
            
                  Artikolu 2(3) l-ewwel sentenza
               
               
                  Artikolu 2(3) l-ewwel subparagrafu
               
            
                  Artikolu 2(3) it-tieni sentenza
               
               
                  —
               
            
                  Artikolu 2(3) it-tielet sentenza
               
               
                  Artikolu 2(3) it-tieni subparagrafu
               
            
                  Artikoli 3 sa 5
               
               
                  Artikoli 3 sa 5
               
            
                  Artikolu 6, l-ewwel sentenza
               
               
                  Artikolu 6(1) l-ewwel sentenza
               
            
                  —
               
               
                  Artikolu 6(1) it-tieni sentenza, ġdida
               
            
                  Artikolu 6, it-tieni sentenza
               
               
                  Artikolu 6(2)
               
            
                  Artikolu 7(1) u (2)
               
               
                  Artikolu 7
               
            
                  Artikolu 7(3)
               
               
                  —
               
            
                  Artikolu 8
               
               
                  Artikolu 8
               
            
                  Artikolu 9(1)
               
               
                  —
               
            
                  Artikolu 9(2) l-ewwel sentenza
               
               
                  Artikolu 9(1)
               
            
                  Artikolu 9(2) t-tieni sentenza
               
               
                  Artikolu 9(2)
               
            
                  —
               
               
                  Artikoli 10 u 11
               
            
                  Artikolu 10
               
               
                  Artikolu 12
               
            
                  Anness I – II
               
               
                  Anness I – II
               
            
                  —
               
               
                  Anness III
               
            
                  —
               
               
                  Anness IV